Ad kerzen s tuga, lmaɛun, ad zerɛen imir irden ad tebḍun ttiferkiwin ad ten-zerɛen akka i xeddmen ha-t-a, a yelli ad nezreɛ ibawen s tyuga s yizgaren, nneɛma s yizgaren mi d lawan n unebdu ad t-ḥucceḍ s umger, s umger kkan amecṭuḥ n ufus ad t-idḥucceḍ, ad t-id-awin ɣer unnar a yelli ad tesrewten mi d tameddit yewwet-d ubeḥri ad zizedgen mi tuzdag imir ad t-id-nejmeɛ s axxam ad t-id-neẓḍ deg ṭṭaḥuna……ad tuɣal d awren, zik, zik maḍi, maḍi s udɣaɣ akka s ufus umbeɛd xeddmen tisyar, ih s uzrun ih s uzru i nẓaḍ ad kerzen…..lmaɛun qqaren-as azaglu ad t-neqqen i uzger-nni ad as-ggen snat n tqecḍatin yiwet s ya, tayeḍ s ya deg umgerḍ-is, ad ṭfen tamrart, yerna kkseɣ-d iḍelli tuɣmest iqerḥ-iyi uqemmuc-iw, imir ad ṭṭfen tissirt-nni akk-agi, tura lmaɛun-nni ad t-qqnen akk ɣef sin ad t-sersen akka ɣef imeggraḍ-nsen,tissirt-nni akka ad tiṭef wergaz deg wakal, anzel qqaren-as d aqeccuḍ nejɛen-t, ad njeɛn tiyuga-nni imir ad iqarif akka ad tiɛlem .ad t-yezreɛ ad tt-yekrez d aya i xeddmen zik-nni xeddmen lbecna, xeddmen timzin, xeddmen, nneɛma d tacebḥant neɣ a yelli cwi ulac-itt, lukkan ad tt-tfetleḍ ad teṭṭṣeḍ azekka ad d-kreḍ, ad tt-id-tafeḍ d abelluk akka alamma s terriḍ aseqqi-nni i yibawen d abiṣar, ibawen-agi i yebrin axxam n yimerkantiyen i yseɛɛun ibawen-nni wiyaḍ msakit ulac, ih d imerkantiyen, ṣafi ad teqqareḍ yennayer, laɛzala n yennayer xeddmen-tt i lmasakin tessnemt d acu d lmasakin d ameɣbun ur nesɛi ara izgaren ur nesɛi ara, asmi armi d lawan-agi ifellaḥen kerzen d ayen iɛum-asen, kerzen i win ur nesɛi ara akka ma yella d lbecna d tiɛeqqayin d ticebḥanin am lkaci ɣas msakit ifellaḥen d azerɛ, imir ttcerifen-tt-id akka d ikmamen, ikmamen-is akk …….ad trebbaḥ sin n kilu ad yexdem a ɛerqub wint-id ssarwatent seg-s tagi i d-lbecna akka isneqqar, neɣ tajilbant ḥaǧa yiban am lḥemmeẓ d aberkan, neẓẓaḍ-it-id d aɣrum, ccetlaagi n uxxam n ublaḍ, wellah ar tt-id-uɣaɣ maḍi niɣ-as a-tt-ah ad ttesɛumt sevenir n zik, wellah meyya uɛecrin alef itt-id-uɣaɣ.